Za zatvorenike niškog Kazneno-popravnog zavoda biće organizovan dupli bluz koncert u okviru Nišvila, a nastupiće Benny Brickman Band iz Niša i bugarski sastav Poduene Blues Band.

Koncert se održava u petak 12. avgusta od 16 sati, a kako nezvanično saznajemo, bendovi će nastupati na terenu za mali fudbal u kompleksu zatvora.

Poduene Blues Band; Prvi koncert održali u sofijskom zatvoruPrema još nepotvrđenim informacijama, koncertu će moći da prisustvuju osuđenici koji nisu pod „pojačanim nadzorom“.

U tradiciji čuvenih „zatvorskih koncerata“, kao legendarni nastup „Johnny Cash at Folsom Prison“, Nišvil ovim programom želi da onima koji su privremeno „sa one druge strane ograde“, omogući da osete delić atmosfere festivala. To bi trebalo da doprinese njihovoj lakšoj adaptaciji kada budu izašli na slobodu - saopštili su organizatori festivala.

Za Poduene Blues Band ovo nije prvi nastup pred osuđenicima. U svojoj višedecenijskoj karijeri nastupali su u zatvorima u Sofiji i Kelnu.